ป้ายแดงเจอฝน หักชน 2 ศพ
ครูสาว ขี่ จยย.พาเพื่อนดับคู่ ตีนผีสำนึกผิดก้มไหว้ขอขมา,ฤทธิ์ฝนตกหลงฤดูส่งผลทำให้ถนนลื่นจนเกิดอุบัติเหตุรับอรุณ 2 รายซ้อนในเวลาเดียวกัน มีผู้เสียชีวิตรวม 3 ศพ รายแรกฝั่งธนบุรี รถกระบะเสียหลักหมุนข้ามเกาะกลางถนนรัชดาฯ-ท่าพระ ใกล้ทางลงอุโมงค์ท่าพระ ท้ายพุ่งชนรถ จยย.คนขี่เป็นครูหญิงวัย 46 และสาววัย 28 ซ้อนท้ายดับสยองทั้งรถทั้งร่างติดอยู่คารถคู่กรณี อีกรายฝั่งพระนคร ใกล้แยกซอยลาดพร้าว 101 รถ จยย.ขี่แทรกกลางเฉี่ยวรถเก๋งล้มคว่ำรถเมล์เบรกไม่ทันขยี้นักเรียนชาย กศน.เสียชีวิตคาที่,รถกระบะ,พุ่งข้ามเกาะกลางถนนชนรถ จยย.ดับสยอง 2 ศพ เกิดขึ้นเมื่อเวลา 06.00 น. วันที่ 16 มี.ค. ร.ต.อ.วิชัย มีขวัญ รอง สว. (สอบสวน) สน.ตลาดพลู ได้รับแจ้งมีรถกระบะข้ามเกาะกลางถนนพุ่งชนรถ จยย.ฝั่งตรงข้ามมีผู้เสียชีวิต 2 ศพ เหตุเกิดบนสะพานข้ามคลองบางกอกใหญ่ ถนนรัชดาฯ-ท่าพระ ฝั่งมุ่งหน้าสะพานพระราม 3 แขวงตลาดพลู เขตธนบุรี กทม. จึงไปสอบสวนพร้อมแพทย์นิติเวช รพ.ศิริราช และเจ้าหน้าที่มูลนิธิร่วมกตัญญู ที่เกิดเหตุช่องทางซ้ายสุด พบรถกระบะฟอร์ดเรนเจอร์ สีน้ำเงิน ทะเบียนป้ายแดง ช 2682 กรุงเทพมหานคร จอดอยู่ในสภาพท้ายรถข้างขวาพังยับ มีรถ จยย.ฮอนด้า เวฟ สีดำ ทะเบียน 1 กญ 3707 สงขลา ติดคาอยู่ พบศพ น.ส.รุจนา เรณูแย้ม อายุ 46 ปี ข้าราชการครูชำนาญการ โรงเรียนเจ้าพระยาวิทยาคม สำนักงานเขตพื้นที่การศึกษามัธยมศึกษาเขต 2 คนขี่ต้นขาขาดทั้ง 2 ข้าง ร่างคร่อมอยู่บนรถ จยย. เจ้าหน้าที่ใช้เครื่องตัดถ่างนำรถและศพออกมาอย่างทุลักทุเล ห่างไปเล็กน้อยพบศพ น.ส.วันชนกษ์ เกตแก้ว อายุ 28 ปี อยู่บ้านเลขที่ 94/18 หมู่ 3 ต.บางบัวทอง อ.บางบัวทอง จ.นนทบุรี คนซ้อนท้ายนอนหงายบนถนนสภาพศพขาขาดทั้ง 2 ข้างเช่นกัน,นายศักดิ์พล ผั้นนา อายุ 26 ปี คนขับรถกระบะ ให้การกับตำรวจด้วยอาการตกใจและเสียงสั่นเทาว่า ทำงานอยู่ที่บริษัทรถยนต์แห่งหนึ่งย่านซอยจรัญสนิทวงศ์ 14 ก่อนเกิดเหตุขับรถออกจากบ้านจะไปทำงาน ขณะขับอยู่ช่องทางขวาสุดจะลงอุโมงค์แยกท่าพระ ฝนตกลงมาปรอยๆทำให้ถนนลื่น ตนเห็นรถเก๋งคันหน้าเบรกจึงเบรกตาม แต่ถนนลื่นทำให้รถเสียการทรงตัวหมุนข้ามเกาะกลางถนน ท้ายรถไปกระแทกกับรถ จยย.ที่ขี่มาจากช่องทางซ้ายสุดอย่างจังทำให้ทั้งคู่เสียชีวิต รู้สึกแย่และเสียใจมาก นายศักดิ์พลได้ก้มกราบศพเพื่อขออโหสิกรรม,ด้าน ร.ต.อ.วิชัยกล่าวว่า ติดต่อและแจ้งญาติของผู้เสียชีวิตแล้ว เบื้องต้นทราบว่า น.ส.รุจนาเป็นครู ส่วน น.ส.วันชนกษ์ ไม่ทราบว่าทำงานอะไรและเป็นญาติกันหรือไม่ ส่วนนายศักดิ์พล คนขับรถกระบะส่งตัวไปเจาะเลือดเพื่อตรวจวัดแอลกอฮอล์ และสารเสพติดที่ รพ.เบื้องต้นไม่มีกลิ่นสุราแต่อย่างใด แจ้งข้อหาขับรถโดยประมาททำให้ผู้อื่นถึงแก่ความตาย นำศพส่งชันสูตรที่ รพ.ศิริราช อีกครั้ง,อีกราย รถเมล์ชนรถ จยย.คนขี่ดับคาที่ เหตุเกิดขึ้นเวลาเดียวกัน พ.ต.ท.เปรมศักดิ์ รักษาแสง สว. (สอบสวน) สน.ลาดพร้าว ได้รับแจ้งรถเมล์ชนรถ จยย.มีผู้เสียชีวิต เหตุเกิดบริเวณปากซอยลาดพร้าว 101 ถนนลาดพร้าว แขวงคลองจั่น เขตบางกะปิ กทม. จึงรุดไปสอบสวน ที่เกิดเหตุใกล้สัญญาณไฟจราจรแยกลาดพร้าว 101 ฝั่งขาออกมุ่งหน้าบางกะปิ พบรถประจำทางสาย 96 ยี่ห้อมิตซูบิชิ สีครีม-แดง ทะเบียน 11-9826 กรุงเทพมหานคร วิ่งระหว่างหมอชิต-มีนบุรี จอดอยู่ช่องทางซ้ายสุด พบรถ จยย.ฮอนด้า คลิก สีแดง ทะเบียน 1 กค 1920 สุพรรณบุรี นอนตะแคงอยู่ใต้ท้องรถ โดยมีผู้ขับขี่ จยย.นอนเสียชีวิตอยู่ที่ล้อหน้าข้างซ้าย ทราบชื่อนายภัทราวุธ บุญเกิด อายุ 17 ปี สภาพสวมเสื้อยืดคอกลมแขนสั้นสีดำ กางเกงยีนส์ขายาว มีบาดแผลกะโหลกศีรษะแตก ใกล้กันพบรถเก๋งโตโยต้า อัลติส สีดำ ทะเบียน ษจ 5002 กรุงเทพมหานคร จอดอยู่ช่องทางขวาของรถประจำทาง สภาพมีรอยเฉี่ยวชนที่ด้านซ้าย เจ้าหน้าที่มูลนิธิป่อเต็กตึ๊ง นำศพส่งสถาบันนิติเวชวิทยา รพ.ตำรวจ ชันสูตรอย่างละเอียดอีกครั้ง,พ.ต.ท.เปรมศักดิ์กล่าวว่า สอบสวนนายสมพงษ์ กิจสำเร็จ อายุ 54 ปี คนขับรถประจำทาง ให้การว่า ขับรถมาจากสถานีขนส่งหมอชิตใหม่ไปอู่ที่มีนบุรี ก่อนเกิดเหตุมีฝนตกปรอยๆถนนลื่นใกล้ถึงสัญญาณไฟจราจรจึงชะลอความเร็ว ส่วนรถเก๋งโตโยต้าอยู่ด้านขวาก็เบรกเพราะสัญญาณไฟแดง จู่ๆรถ จยย.วิ่งแทรกกลางมาเฉี่ยวชนรถเก๋งก่อนคว่ำแล้วไถลมาหน้ารถ ตนเบรกไม่ทันชนรถ จยย.และคนขี่จนเสียชีวิต ต่อมาเพื่อนผู้ตายมาให้การว่า นายภัทราวุธเป็นนักเรียนการศึกษานอกระบบและการศึกษาตามอัธยาศัย (กศน.) พักอยู่ย่านลาดพร้าว ผู้ตายขี่รถ จยย.ไปหาเพื่อนที่ย่านมีนบุรี ส่วนการดำเนินคดีต้องตรวจสอบภาพกล้องวงจรปิดบริเวณที่เกิดเหตุเพื่อรวบรวมพยานหลักฐานให้ชัดเจนก่อน
ฤทธิ์ฝนตกหลงฤดูส่งผลทำให้ถนนลื่นจนเกิดอุบัติเหตุรับอรุณ 2 รายซ้อนในเวลาเดียวกัน มีผู้เสียชีวิตรวม 3 ศพ รายแรกฝั่งธนบุรี 
กระบะข้ามเลน,กระบะชนจยย.,แยกท่าพระ,ถนนรัชดาฯ-ท่าพระ,สน.ตลาดพลู,สะพานข้ามคลองบางกอกใหญ่,ข่าวหน้า1,ข่าวทั่วไป